
CONSILIUL LOCAL AL MUNICIPIULUI


     S I G H I Ş O A R A

H O T Ă R Â R E A  NR. 187






       din 24 noiembrie 2011

privind prelungirea  unor contracte de închiriere

Consiliul Local al Municipiului Sighişoara;

Având în vedere expunerea de motive a Primarului municipiului cu propunerea de prelungire a unor contracte de închiriere;

Având în vedere cererile adresate Primăriei Municipiului Sighişoara de către beneficiarii unor contracte de închiriere, având ca obiect terenuri aferente locuinţelor cumpărate în baza Legii nr.112/1995, terenuri limitrofe locuinţelor, terenuri agricole, terenuri ocupate de construcţii – garaje auto, spaţiu comercial, scări acces, balcon sau terasă şi spaţii cu altă destinaţie decât locuinţă, prin care aceştia solicită prelungirea acestor contracte, al căror termen va expira la data de 30.11.2011, respectiv 31.12.2011;

Având în vedere clauza din contractele de închiriere, care prevede că la expirarea termenului, proprietarul/administratorul poate prelungi contractul, respectiv clauza potrivit căreia preţul închirierii va fi calculat conform actelor normative în vigoare şi indexat în funcţie de rata inflaţiei, precum şi clauza referitoare la tacita relocaţiune;

Având în vedere că prin prelungirea contractelor de închiriere, nu sunt afectate planurile de sistematizare şi că bunurile închiriate nu fac obiectul Legii nr. 10/2001 republicată, cu modificările şi completările  ulterioare şi al Legii nr. 247/2005;

Având în vedere prevederile art. 555 – 566, art.  858 - 865 şi art. 1777 – 1823 din Legea nr. 287/2009 privind Codul civil, republicat;
Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere că prin prelungirea contractelor de închiriere se aduc venituri suplimentare la bugetul local;
Având în vedere Raportul de specialitate comun al Arhitectului Sef si Direcţiei Administrarea Patrimoniului,  prin care se propune aprobarea prelungirii contractelor de închiriere,  îndeplinindu-se prevederile legale;

Având în vedere avizele favorabile ale tuturor comisiilor pe domenii de specialitate;

În baza art. 36 (2) lit. „c” şi (5) lit. „a” şi „b”, art. 45 (3), art. 115 (1) lit. „b’’ şi 123 din Legea nr. 215/2001, Legea Administraţiei Publice Locale, republicată, cu modificările şi completările ulterioare;

H O T Ă R Ă Ş T E:

Art.1. Se aprobă prelungirea contractelor de închiriere având ca obiect terenurile aferente locuinţelor cumpărate în baza Legii nr.112/1995, al căror termen expiră la data de 31.12.2011, conform tabelului nominal - anexa nr. 1 la prezenta.
Chiria este cea stabilită prin contractele de inchiriere şi va fi indexată cu indicele de inflaţie anual.

Perioada pentru care se aprobă prelungirea contractelor de închiriere este de 5 (cinci) ani.

Prelungirea contractelor de închiriere se va face prin act adiţional.
Art.2. Se aprobă prelungirea contractelor de închiriere având ca obiect terenurile ocupate de construcţii – garaje, al căror termen expiră la data de 31.12.2011, conform tabelului nominal - anexa nr. 2  la prezenta.
Începând cu data de 01.01.2012, chiria va fi de minim 10,00 lei/mp./an, stabilită în baza art. 2 din anexa nr. 8 la Hotărârea Consiliului Local nr. 89/26.05.2011 şi se va indexa cu indicele de inflaţie anual.
Perioada pentru care se aprobă prelungirea contractelor de închiriere este de 5 (cinci) ani.

Modificarea şi completarea contractelor de închiriere se va face prin act adiţional.

Art.3. Se aprobă prelungirea contractelor de închiriere având ca obiect terenuri agricole, al căror termen  expiră la data de 31.12.2011, conform tabelului nominal - anexa nr. 3 la  prezenta.
Chiria este cea stabilită prin contractele de închiriere şi va fi indexată cu indicele de inflaţie anual.

Perioada pentru care se aprobă prelungirea contractelor de închiriere este de 5 (cinci) ani.

Prelungirea contractelor de închiriere se va face prin act adiţional.
Art.4. Se aprobă prelungirea contractelor de închiriere având ca obiect terenuri limitrofe locuinţelor, al căror termen  expiră la data de 30.11.2011, respectiv 31.12.2011, conform tabelului nominal - anexa nr. 4 la  prezenta.
Chiria este cea stabilită prin contractele de închiriere şi va fi indexată cu indicele de inflaţie anual.

Perioada pentru care se aprobă prelungirea contractelor de închiriere este de 5 (cinci) ani.

Prelungirea contractelor de închiriere se va face prin act adiţional.
Art.5. Se aprobă prelungirea contractelor de inchiriere, având ca obiect spaţii cu altă destinaţie decât locuinţă, al căror termen expiră la data de 31.12.2011, conform tabelului nominal – anexa nr. 5 la prezenta.

Chiria este cea stabilită prin contractele de închiriere şi va fi indexată cu indicele de inflaţie semestrial.

Perioada pentru care se aprobă prelungirea contractelor de închiriere este de 1 (un) an.

Prelungirea contractelor de închiriere se va face prin act aditional.
Art.6. Se aprobă prelungirea contractului de închiriere nr. 107/2004, aşa cum a fost modificat si completat prin actele aditionale nr. 1/2004 şi 2/2007, încheiat cu S.C. Coralia Com S.R.L. având ca obiect terenul ocupat de construcţia – spaţiu comercial, situat în str. Andrei Şaguna f. nr., în suprafaţă de 60,00 mp., al cărui termen expiră la data de 31.12.2011.

Chiria este cea stabilită prin contractul de închiriere şi va fi indexată cu indicele de inflaţie semestrial.

Perioada pentru care se aprobă prelungirea contractului de închiriere este de 5 (cinci) ani.

Prelungirea contractului de închiriere se va face prin act adiţional.
Art.7. Se aprobă prelungirea contractului de închiriere nr. 998/2007, încheiat cu Klemens Sergiu Ştefan, având ca obiect terenul ocupat de construcţia – balcon, situat în str. Zaharia Boiu, nr. 36, în suprafaţă de 5,00 mp., al cărui termen expiră la data de 31.12.2011.

Începând cu data de 01.01.2012, chiria va fi de 12,00 lei/mp./an, stabilită în baza art. 1, lit.c  din anexa nr. 8 la Hotărârea Consiliului Local nr. 89/26.05.2011 şi se va indexa cu indicele de inflaţie anual .
Perioada pentru care se aprobă prelungirea contractului de închiriere este de 5 (cinci) ani.

Prelungirea contractului de închiriere se va face prin act adiţional.
Art.8. Se aprobă prelungirea contractului de închiriere nr. 967/2007, încheiat cu S.C. Goliat Serv Impex S.R.L. având ca obiect terenul ocupat de construcţia – scări acces, situat în str. Rozelor, nr. 6, în suprafaţă de 5,20 mp., al cărui termen expiră la data de 31.12.2011.

Chiria este cea stabilită prin contractul de închiriere şi va fi indexată cu indicele de inflaţie anual.

Perioada pentru care se aprobă prelungirea contractului de închiriere este de 5 (cinci) ani.

Prelungirea contractului de închiriere se va face prin act aditional.
Art.9. Se aprobă prelungirea contractului de închiriere nr. 365/1997, aşa cum a fost modificat şi completat prin actele adiţionale nr. 1 - 8, încheiat cu S.C. Dentosan S.R.L., având ca obiect terenul ocupat de terasă, situat în str. Hermann Oberth, nr. 7, în suprafaţă de 220,00 mp., al cărui termen expiră la data de 31.12.2011.

Chiria este cea stabilită prin contractul de închiriere şi va fi indexată cu indicele de inflaţie semestrial.

Perioada pentru care se aprobă prelungirea contractului de închiriere este de 5 (cinci) ani.

Prelungirea contractului de închiriere se va face prin act adiţional.
Art.10. Primarul municipiului, Direcţia Administrarea Patrimoniului, Direcţia Economică şi Arhitectul Şef  se încredinţează cu ducerea la îndeplinire a prezentei.


PRESEDINTE DE SEDINTA, 






Daniela Muşunoi










Contrasemneaza:






             


p.Secretarul municipiului,










Iov Roiban
(Prezenta hotărâre s-a adoptat cu 14 voturi pentru şi două abţineri )

Prezenta s-a difuzat astfel:

2 ex. dos. Instituţia Prefectului – Judeţul Mureş ;

1 ex. dos. şedinţă ;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

1 ex. Direcţia administrarea patrimoniului ;

1 ex. Arhitect şef;

1 ex. Direcţia economică

10 ex.RI/FM

